Kristinn Hegna

# PED4302

## Høst 2022

Evalueringen tok form av refleksjonsnotater fra studentene etter at undervisningen var avsluttet. Ti av 13 studenter leverte refleksjonsnotater

### Oppsummering av hovedpunkter i refleksjonsnotatene

Samtlige studenter ga uttrykk for at emnet og i særdeleshet seminarene med åpne diskusjoner basert på innleverte analyser av bestemte pensumtekster, i svært stor grad hadde **bidratt til læring**

* Deltagelse i gruppediskusjoner har føltes trygt, samtidig som man dras ut av komfortsonen med obligatorisk deltakelse. Bra å måtte pushe seg selv.
* Obligatorisk muntlig deltagelse i seminaret ga god øvelse i å bli en mer aktiv student, og øvelse til muntlig eksamen
* Har lært gjennom erfaring at refleksjon om kompliserte tekster tar tid, og at det er nyttig å gå tilbake til tekstene flere ganger. Seminaret bidro til økt kritisk sans.
* Seminaret ga mye fordi man får ta del i andres refleksjoner og innsikt, noe som har vært en enorm støtte. Veldig givende seminarer
* Seminarene økte samarbeidet innad i gruppa, ble en sammensveisa gjeng, med et inkluderende klima, og støttende forelesere
* God erfaring å få velge fordypningstekst og prege undervisningen

Om forelesningene/foreleserne**:**

* Spennende emne, gode forelesninger som ivaretar nysgjerrigheten og motivasjonen
* Gode til å veilede for å sette i gang tanker, gripe fatt i spennende refleksjoner og bekrefte deltakerne

#### Innspill om endringer:

* Kunne vært enda flere seminarganger som startet tidligere i semesteret
* Ønsker enda mer tid til fordypning
* Uheldig at innlevering av oblig’ene kolliderer mellom PED4302 og PED4301, det ble mye på to uker
* Ønsket mer info om oblig’ene fra start, kunne senket skuldrene mer da
* Kan gi mer spesifikke oppdrag til gruppeoppgavene /artikkelanalysene, der oppgavene øker i kompleksitet etter hvert, eller bidrar til å fokusere på akkurat det som er sentralt i hver artikkel
* Diskusjonen kunne vært styrt noe mer (ble noe rotete noen ganger fordi noen kommenterte på noe som var sagt tidligere, mens andre kom med nytt tema)
* Best at alle tvinges til å si noe etter tur, og ikke rekke opp hånda
* Litt fragmentert/rotete pensum med så mange artikler, hadde vært fint med intro til helhet/sammenheng helt i starten. Så etter hvert hvordan artiklene belyste hverandre eller samme tema fra ulike vinkler.
* Etterlyser at flere artikler kontrasteres mot hverandre. For eksempel om det er tekster som kan være «motvekt» til Funds of knowledge-retningen? Fint med kontrasterende pensum, slik som Goldthorpe bidrar med i det andre temaområdet.

### Oppfølging:

* PED4301 og PED4302 bør klare å ikke lage sammenfallende oblig.
* Introforelesningen skal i større grad bidra til å samle trådene i pensum
* Oblig’ene er bedre beskrevet i den nye emnebeskrivelsen
* Forslaget med mer spesifikke oppdrag, og andre forslag om endring i oblig’ene har vært prøvd ut tidligere men har ikke fungert så godt